চাচাতো ভাইকে বললাম গোষ্ঠির খবর বল। ও বলল আগের তুলনায় অনেক ভালো। নামাজি সংখ্যা বাড়ছে। খেলোয়ার কমে গেছে। অনেকেই এখন কাজে মনোযোগী। কথাও শোনে। অন্তর হতে শুকরিয়া আদায় করলাম। কিন্তু একটা সমস্যা নাকি আছেই! সেটা কি? গোষ্ঠির দুইজন লোক মোটেই কথা শুনছে না। তারা খেলেই যাচ্ছে। একজন সম্পর্কে চাচা, আর একজন চাচাতো ভাই। কি বলে ওরা? আর বাকিরা শুনলে ওরা শুনছে না কেন? বলল, বাকিরা অভাবে আছে। প্রয়োজনে আসে। টাকা ধার চাইলে দেই, কিন্তু শর্ত দেই যে, আর খেলা যাবে না। ওরা তওবা করে যে, আর কখনই খেলবেনা। টাকা দেই, কাজও দেই। ওরাও খুশি, খুশি আমরাও। তাহলে ঐ দুইজন? না, ওদের অত অভাব আসে নাই। মানা করলে উল্টা হুমকি দেয়। তখন বললাম, তাহলে তো অভাবই ভালো রে রুবেল! মন্দ স্বভাবগুলো বদলে ওরা ভালো হচ্ছে। রুবেল সরাসরি না মানলেও এর বিরোধিতা করলো না।